
Valuutakomitee on riigi rahasüsteemi korraldamise põhimõte, see on emissioonisüsteem, millega tagatakse vahetuskursi stabiilsus, võttes baasrahana kasutusele kindla varuvaluuta. Nii loodetakse säilitada rahvusvaluuta ostujõud ja kodumaiste hindade stabiilsus. Tänapäeval kiiresti kasvava väliskaubandusliku läbikäimise tingimustes ja piirideta finantsturgude juures ei ole üksikul väikesel riigil võimalik oma hinnataset ja selle muutusi ülejäänud maailmast isoleerida.

Emiteerija (keskpank või muu riigiasutus) võib ringluses oleva raha hulka muuta, kui riigi kulla ja välisvaluutavaru muutub (varu suurenedes võib raha ringlusse juurde lasta, vähenemise korral tuleb raha ringlusest kõrvaldada)(EE 10, lk. 200)

Valuutakomitee süsteemi puhul annab keskpank kindlaks määratud vahetuskursile eelkõige sularaha , kuid ka kogu baasraha ( s.o. valuutakomitee, keskpanga kõigi kohustuste) suhtes otsese garantii. Garantiis on valuutakomitee reservid. Nende reservide suurus on väga oluline näitaja, mida erilise hoolega jälgkitakse.

Valuutakomitee põhimõttele tuginev rahapoliiitika on kõige otsesem võimalus kohaliku valuuta sidumiseks rahapoliitiliselt domineeriva riigiga. Algselt oli sellline süsteem rakendatav edukalt emamaa ja kolooniate vahel. Näiteks Suurbritannia kolooniates oli kohaliku valuuta tagatiseks Inglise naelsterlingu varu. XX sajandil on valuutakomiteed rakendatud ligi 60 riigis ja Danžigi vabalinnas (EE 10, lk. 200)

Valutakomiteed soovitatakse rakendada neis riikides, kus majandust on raske tasakaalustada.

Valuutakomitee sobib eriti hästi kolme tüüpi riikidele:

1. väikesed avatud majandusega riigid, kus keskpanganduse kogemust ühel või teisel põhjusel napib, ning finantsturgude areng oma algjärgus;

2. riigid, kes soovivad kuuluda mingi laiema kaubandus- või valuutapiirkonna kooseissu;

3. riigid, kes soovivad tugevdada oma vahetuskursi juhtimisel põhineva inflatsioonitõrjepoliitika usutavust (Kaja Kell „ Pangandus ja keskpanga funktsioonid“).

Valuutakomitee süsteemi iseloomustab:

1. ankurvaluuta – valuuta, mis on valitud oma eeldatava stbiilsuse ja rahvusvahelise aktsepteeritavuse pärast;

2. konventeeritavus – valuutakomitee tagab täieliku konverteeritavuse, piiramatu konventeeritavus ankurvaluuta suhtes;

3. reservid – enamus valuutakomiteesid hoiab reserve 100%;

4. kasum – valuuta emiteerija kasum = reservidelt teenitud % emissiooni kulu;

5. rahapoliitika – valuutakomitee ei oma rahapoliitilist diskreetsust, selle operatsioonid on täielikult passiivsed ja automaatsed. Otrodokssed valuutakomiteed ei anna laenu valitsusele või kommertspankadele;

6. intress ja inflatsioon –fikseeritud kurss käivitab hinna-arbitraazi, mis hoiab % ja inflatsiooni määra sama ankurriigiga. Esineb nn. kinnipüüdmise periood;

7. suhe kommerstpankadega – valuutakomiteed pole viimase laenu allikas. Parim poliitika ona lasta probleemsed pangad pankrotti. (Andres Arrak, Tartu Ülikool/Majandusteaduskond.Sissejuhatus)

Valuutakomiteel on oma olulised eeldused:

1. erasektori hoitava sularaha suhe pangadeposiitidesse on konstantne;

2. keskmine kohustuslik reservi määr on konstantne;

3. tulu ja raha hoidmine liiguvad samas suunas,

4. pole olemas koduriigi ja ankurvaluutat kasutava riigi vahelist harupanka;

5. muutused maksebilansis konverteeruvad otseselt muutusteks ankurvaluuta reservides keskpangas. (Andrs Arrak, Tartu Ülikool\Majandusteaduskond. Sissejuhatus)
Valuutakomitee rakendamisel on toodud välja nii positiivseid kui negatiivseid jooni.

Valuutakomitee positiivsed küljed:

1. rahal, midavaluutakomitee emiteerib, on reaalne tagatis ja seetõttu inimeste suurem usaldus;

2. rahapoliitiline lihtsus;

3. valuuta püsikurs.

Valuutakomitee negatiivsed küljed:

1. sõltuvus baasvaluuta riigi rahapoliitikast;

2. liigne jäikus võrreldes tavapärase seotud vahetuskursiga rahapoliitikaga;

3. kohustuslike ressursside ja muude normatiivide kehtestamine krediidiasutustele.

Ameerika majandusprofessor Steve Hanke on arvamusel, et kunagi hakkab maailmas olema võibolla ainult kolm valuutablokki – dollar, euro ja ehk ka jeen. Samas on Steve Hanke seisukohal, et riiklikud valuutad ei kao lõplikult, sest on tegemist rahvusliku identiteedi ja uhkusega.( vana.www.postimees.ee/99/02/01)

Eesti rahapoliitika baseerub valuutakomitee süsteemil. 20. juunil 1992 oli Eesti esimene endise Nõukogude Liidu vabariik, kes loobus Vene rublast ja võeti kasutusele oma raha. Seega alates 1992 aasta rahareformist on Eesti rahapoliitika tuginenud Eesti krooni fikseeritud vahetuskursile Saksa marga suhtes (1:8) ja nüüd Euro suhtes (1:15, 646). Eestis täidab Valuutakomitee ülesandeid Eesti Pank. Kroon on vabalt vahetatav ja Eesti Pangal puudub õigus vahetuskurssi muuta ilma Riigikogu otsuseta.

Valuutakomitee süsteem Eesti puhul tähendab esiteks seda, et kogu Eesti Panga poolt emiteeritud raha (baasraha – emiteeritud sularaha, pankade kontod Eesti Pangas) peab olema tagatud välisvaluutaressurssidega (europõhised võlakirjad ja pisut kulda).(Andrus Juhkam „Pangandus I“ Tartu Ülikool)

Eesti puhul on küll peamiseks tagatiseks europõhised võlakirjad, kuna kulda on Eesti Pangal ainult 256 kilo (Eesti Panga 2002. aasta aruanne. Toim Eesti Pank. Tallinn). Seega saaks Eesti Pank raha juurde emiteerida ainult välisvaluutaressursse juurde ostes.

Teiseks otsustas Eesti Pank säilitada nõude kommertspankade reservi hoidmiseks keskpangas.

Käesolevaks ajaks on Eesti sidunud oma kodumaise raha oma suurima kaubanduspartneriga, Euroopa rahaliidu valuuta, euroga. Eesti on saavutanud süsteemi rakendamise tulemusena positiivse maksebilansi, välisvaluutaresev on selle tulemusena stabiilsetl kasvanud. Eesti riigi eelarve poliitika on range ja laenukoormus väike.

Valitsus ja Eesti Pank on seisukohal, et Eestile sobib kiire euro kasutusele võtmine, see peaks toetama Eesti jätkusuutliku arengut. Eestil on tihedad kaubandus- ja investeerimissuhted Euroopa Liiduga, Eesti krooni kurss on juba euro suhtes fikseeritud ning täielik liitumine eurorahaga on loogiline jätk Eesti senisele rahapoliitikale.

Kui Eesti Pank kuulub eurorahasüsteemi kaob ära valuutakomitee süsteemi vajadus. Kaob ära valuuta ostu- müügi senine tähtsus, väheneb kohustuslike ressursside olulisus. Pärast liitumist tõuseb ettevõtete ja eraisikute tulu valuutatehingutasude kadumisest.

Rahvuslike valuutade säilitamine on valuutakomitee vaheesmärk, peamine on siiski inflatsiooni ohjeldamine ja seelaäbi tingimuste loomine majanduskasvuks.

